**DARBA uzdevums**

**Divu moduļu pārvietošana un pielāgošana Sliežu ceļa pārvaldes ceļu montieru vajadzībām**

1. **Ievads:**

Sakarā ar komercdarbības objektu izbūvi tiek demontētas divas VAS “Latvijas dzelzceļš” (turpmāk - Pasūtītājs) piederošās ēkas Valmieras ielā 2A un Valmieras ielā 2B, Rīgā, kuras izmantoja Sliežu ceļu pārvaldes darbinieki savu tiešo darba pienākumu veikšanai. Lai sliežu ceļu montieri varētu turpināt pildīt savus darba pienākumus, nepieciešams pārvietot un uzstādīt zemes nodalījuma joslā (kadastra apzīmējumus Nr.01000402018 un Nr. 01000380073) divus moduļus, pielāgojot tos darbinieku sadzīves apstākļu nodrošināšanai, t.sk. ar sanitāro mezglu (BIO sausā tualete) un noliktavas modulim (Pielikums Nr.1).

1. **Mērķis:**

Lai nodrošinātu Sliežu ceļu pārvaldes ceļu montieru darbu, nepieciešams Satekles ielā uzstādīt divus moduļus. Vienu moduli paredzēt instrumentu glabāšanai (noliktava), bet otru - darbinieku atpūtai un pusdienu ēšanai. Saskaņā ar LR spēkā esošo likumdošanu tam nepieciešamas būvniecības ieceres dokumentācijas-paskaidrojuma raksti un būvniecības procesu īstenošana ar objektu nodošanu ekspluatācijā.

1. **Uzdevums:**

3.1. Izstrādāt Paskaidrojuma rakstu par plānoto būvniecības ieceri, pārvietojot un uzstādot divus sadzīves moduļus.Paskaidrojuma rakstā paredzēt:

- Skaidrojošu aprakstu par plānoto būvniecības ieceri, tai skaitā par ugunsdrošības, apsardzes risinājumiem un izmantotajiem būvizstrādājumiem, plānoto būvdarbu veikšanas laiku, būvniecībā radušos atkritumu apsaimniekošanu, to apjomu un pārstrādes vai apglabāšanas vietu, vides aizsardzības pasākumiem, teritorijas sakārtošanu pēc būvdarbiem;

- Sadzīves moduļa un noliktavas moduļu vizuāli risinājumi (krāsojuma tonis ir RAL 7032);

- Sadzīves moduli nodrošināt ar sanitāro mezglu vai BIO tualeti,

- Nožogojuma ierīkošana ap moduļiem, t.sk. iebraucamie vārti;

- Situācijas plānu atbilstošā vizuāli uztveramā mērogā (M 1:250; M 1:500; M 1:1000), kurā norādīta paredzētā objekta piesaiste zemes gabalā un tā ārējie izmēri;

- Dzelzsbetona pamatu moduļu uzstādīšanai un nostiprināšanai risinājumus;

- Teritorijas labiekārtošanu ar bruģa (cieta seguma) ierīkošanu <2,5 m2 pie konteinera ieejas

3.2. Prasības sadzīves moduļa ēkām:

- Veikt abu moduļa iekšējo kosmētisko remontu, (paredzēt plākšņu segšanu ar stikla šķiedras tapetēm un nokrāsošanu ar augsta kvalitātes ūdens bāzes krāsām. Krāsas tonis –RAL 9003);

- uzstādīt konteinerus atbilstoši saskaņotam situācijas plānam;

- Paredzēt apsardzes un ugunsdrošības signalizācijas sistēmas ierīkošanu;

- Paredzēt elektroapgādes kabeļu ierīkošanu;

- Paredzēt konteinera aprīkojumu ar iekšējo elektroinstalāciju un apgaismojuma sistēmu, elektroapsildi.

Paskaidrojuma raksta izstrādes laikā precizēt moduļu novietošanas un būvdarbu apjomus.

3.3. ***Uzdevums būvdarbu veikšanai:***

- Pamatojies uz akceptēto paskaidrojama rakstu uzstādīt divus moduļus;

-Pamatojies uz akceptēto paskaidrojama rakstu būvdarbu apjomiem sastādāt izmaksas aprēķinu, saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām un saskaņot ar Pasūtītāja pārstāvjiem;

- Pirms būvdarbu uzsākšanas, pamatojies uz akceptēto paskaidrojama rakstu datiem, sagatavot darba veikšanas projektu (DVP) un saskaņot ar Pasūtītāja pārstāvjiem;

- Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus;

- Būvdarbu izpildes laikā ir jāsagatavo segto darbu akti, pieaicinot uz darba vietu Pasūtītāja pārstāvjus un pieņemt darbus ar aktu parakstīšanu no abām pusēm;

- Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas.

1. **Metodoloģija:**

4.1. Paskaidrojama raksta izstrādei nepieciešamo topogrāfisko uzmērījumu plānu sagatavo Uzņēmējs;

4.2. Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā (ja nepieciešams). Sagatavot visu nepieciešamo dokumentāciju paskaidrojuma raksta noformēšanai, saskaņot ar Pasūtītāju un iesniegt datus BISā. Nodrošināt nepieciešamas saskaņošanas un darbības paskaidrojuma raksta virzībām BIS;

4.3. Izstrādāto paskaidrojuma rakstu saskaņot ar LDz, iesaistītajām pašvaldības institūcijām, juridiskajām personām un ar trešajām personām, kuru tiesības tiek skartas (ja nepieciešams);

4.4. Pēc paskaidrojuma raksta akceptēšanas sagatavot visus nepieciešamos dokumentus/atļaujas utt., būvatļaujas saņemšanai un sniegt Pasūtītāja pārstāvjiem vai pievienot BISā (iepriekš saskaņot ar Pasūtītāja pārstāvjiem);

4.5. Nodrošināt nepieciešamās darbības būvdarbu izpildes laikā BISā;

4.6. Pēc būvdarbu pabeigšanas sagatavot visu nepieciešamo izpilddokumentāciju (atbilstības deklarācijas, atzinumi, u.c. būvniecības darbu dokumentācija) objekta nodošanai ekspluatācijā un iesniegt Pasūtītāja pārstāvjiem vai pievienot BISā (iepriekš saskaņot ar Pasūtītāja pārstāvjiem).

1. **Īpaši noteikumi:**

5.1.Paskaidrojama rakstu izstrādāt pamatojoties uz projektēšanas uzdevumu, institūciju izdotajiem tehniskajiem un īpašajiem noteikumiem, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 “Ēku būvnoteikumi”, ievērojot citus pastāvošos Latvijas būvnormatīvus LBN, tehniskos normatīvus un standartus;

5.2. Paskaidrojama rakstu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;

5.3. Pretendentam ir jābūt reģistrētam Būvkomersantu reģistrā, kā arī jābūt derīga Valsts dzelzceļa Tehniskās inspekcijas izdota drošības apliecība;

5.4. Garantijas periods –5 gadi, no izpildīto darbu akta parakstīšanas brīža.

5.5. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas, Būvuzņēmējam par to informē Pasūtītāju, par to nosūtot informāciju uz e-pastu uzzinas@ldz.lv.

1. **Rezultāts:**

Pārvietoti un uzstādīti rūpnieciski izgatavotikonteinera tipa moduļi, nodrošinot sliežu ceļu montieriem sadzīves telpas un noliktavas moduli.

1. **Laiks un resursi**

7.1. Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2. LDz sniedz tikai savā rīcībā esošu informāciju un materiālus darba uzdevuma. Visus ar projekta izstrādāšanu/būvdarbu izpildi saistītos izdevumus sedz Izpildītājs;

7.3. Kopējais darbu izpildes termiņš (paskaidrojuma raksta izstādei 45 dienas un būvniecības darbiem 45 dienas) - 90 kalendāra dienas no līguma noslēgšanas.

Pielikumā:

Pielikums Nr.1 – Teritorijas plāns divu moduļu novietošanas vietā;

Pielikums Nr.2 – Novietojamo moduļu fotogrāfijas.